《佚题》
明代·钟卿

净地尘中画一区，径沿花木未嫌纡。嬉酣春事人咸集，斟酌烟光鸟亦俱。

墨海醉摹齐榜旧，梯桄愁望相轮孤。愧从高会江黄后，也执鞭弭共步趋。

作者简介：钟卿，字懋敬，号班田。东莞人。明世宗嘉靖八年（一五二九）进士。知许州，擢南京兵部员外，转郎中。丁外艰。补户部。谪郴州，同察狱。移判莱州府，入为南都水郎，寻知九江府。擢广西副使，迁参政，转按察使。晋广西右布政使，转福建左布政使。疏乞骸骨归。卒年七十七。明郭棐撰《粤大记》卷一七、民国《东莞县志》卷五八等有传。